An Mecca (sinasayod /ˈmɛkə/), sinusurat man Makkah (Ingles: /ˈmækə/; Arabiko: مكة‎ Makka asin sa biklad na surat: Arabiko: مكّة المكرمة‎ sinusurat-susog-sa-tanog, Makkah Al Mukarrammah [mækːæt ælmukarːamæ]) iyo an pinakasagradong lugar na pigtitiriponan sa relihiyon na Islam, na sinusundan kan Medina. An siyudad na ini namomogtak sa Saudi Arabia, sarong syudad na moderno, kosmopolitan asin dawa totoo sarado sa mga bakong-muslim, binabanwa kan manlaenlaen na grupong etniko. Yaon igdi an inaapod na Kaaba, an edipisyong pangadyean kan mga pregrinong muslim sa pag otob sa saro sa harigi nin kabanalan kan Islam, an pagsongko sa Mecca (Hajj) nin sarong muslim.